აღმოსავლეთ კასაის პროვინცია

აღმოსავლეთ კასაის პროვინცია () — პროვინცია კონგოს დემოკრატიული რესპუბლიკის სამხრეთში. ადმინისტრაციული ცენტრი — ქალაქი მბუჟი-მაიი. 2005 წლის ადმინისტრაციული რეფორმის შედეგად ოდესღას ფართე ტერიტორიის მქონე პროვინცია სამ ნაწილად დაიყო, სახელწოდება აღმოსავლეთ კასაი შეინარჩუნა მხოლოდ მისმა ცენტრალურმა ნაწილმა. 

 ისტორია 
ბანტუს ხალხის მიგრაციის შემდეგ პროვინციის ტერიტორიაზე დასახლდა ლუბას ხალხი, რომელმაც XVI საუკუნეში შექმნა საკუთარი სახელმწიფო — ლუბას იმპერია. კასაის რეგიონი შევიდა ბელგიის სამეფოს სამფლობელოს — კონგოს თავისუფალი სახელმწიფოს შემადგენლობაში XIX საუკუნის ბოლოს. ქვეყნის დამოუკიდებლობის მიღების შემდეგ, რეგიონში არსებული მდიდარი რესურსების გამო გაძლიერდა სეპარატისტული განწყობა ალბერ კალონჟის მეთაურობით.

 მოსახლეობა 
პროვინციის მოსახლეობა — 2 702 430 ადამიანი (2005 წელი).

 ადმინისტრაციული დაყოფა 
პროვინცია დაყოფილია 5 ტერიტორიად:
 კაბეია-კამვანგა (Kabeya-Kamwanga)
 კატანდა (Katanda)
 ლუპატაპატა (Lupatapata)
 მიაბი (Miabi)
 ჩილენგე (Tshilenge)

 ეკონომიკა 
პროვინციის შემოსავლების ძირითადი წყაროა — ალმასების მოპოვება.

სქოლიო

კატეგორია:კონგოს დემოკრატიული რესპუბლიკის პროვინციები